Гамсутль (Гунибский район)

ЧlУНТАРАЛ РОСАБИ. 
Тlад магlарухъ руго,гlемер росаби. 
Жаниб мичlги бижун,тlохалги рортун. 
Росулъ махlцараб хlор,хьуцlил байдаби. 
Кьижун буго тlалъи,кьавуги рекlун. 
Росулъ жанир унел,некlсиял нухал.
 Риххун,ччурун арал,харилъ къан тарал. 
Чlунтарал къватlазда,сверулел цурдул. 
Болъо къоноялда,кьурдулел ччутал. 
Билана гьаб росу,чlаголъи хвана. 
Хварал умумузул,хабал хутlана. 
Росу сверухъ сиял,бесдал хутlана. 
Сангар къараб авлахъ,къабихl хутlана. 
Гlункlаз гезма гьабун,рахъуги хъирщун. 
Чlегlер мусру бана,щивасул рокъоб. 
Минараги бихун,хъарчигъаги щун. 
Сурмамикки буго, бидулъ бецlулеб. 
Гlасрабаз куцараб,эркенлъи лъараб. 
Щущахъ бихун анна,умумузул мирк. 
Некlсияб умматалъ,ирсалъе кьураб. 
Тарихалъул кьодул,тlезабуна сак. 
Варис гьечlеб улка,биххараб хъизан. 
Тухумалъго рехун,тараб сивурукъ. 
Какил гьаракьги къан,бацlги рурудун. 
Бесдаллъана улка,басралъана халкъ. 
1995с.